De fleste undertøjsproducenter skriver 40 grader i vaskeanvisningen. Mens en bomuldstrusse fint kan tåle et varmt program, vil syntetisk materiale og undertøj af kombinerede materialer tage skade af vask på 60 grader. Det er ikke uhygiejnisk at vaske menstruationstrusser på 40 grader, så længe du skyller dem grundigt op med koldt vand inden det ryger i maskinen. De effektive enzymer i moderne vaskemidler kan nemlig fint opløse snavset. Og så er det tilmed bedre for miljøet, at du vasker dit tøj ved lavere temperaturer.